കോണ്ഗ്രസ്സ് പ്രസിഡണ്ട് സ്ഥാനം ഏറ്റെടുക്കാന് രാഹുല് ഗാന്ധി തയ്യാര് ഒടുവില് കോണ്ഗ്രസ്സ് പ്രസിഡണ്ട് സ്ഥാനം ഏറ്റെടുക്കാന് രാഹുല് ഗാന്ധി തയ്യാറായി . രാഹുല് ഗാന്ധി തന്നെയാണ് ഇത് സംബന്ധിച്ച സൂചനകള് നല്കിയത് .കോണ്ഗ്രസ് അധ്യക്ഷ സ്ഥാനത്തേക്ക് തിരിച്ചുവരണമെന്ന് മുതിര്ന്ന നേതാക്കളുടെ ആവശ്യത്തിന് ആലോചിക്കാം എന്നാണ് രാഹുല് ഗാന്ധി കോണ്ഗ്രസ് പ്രവര്ത്തന സമിതി യോഗത്തിന് ശേഷം മറുപടി നല്കിയത് . പഞ്ചാബ് മുഖ്യമന്ത്രി ചരണ്ജിത് സിങ് ചന്നി, രാജസ്ഥാന് മുഖ്യമന്ത്രി അശോക് ഗെഹ്ലോട്ട്, ഛത്തീസ്ഗഢ് മുഖ്യമന്ത്രി ഭൂപേഷ് ബാഗേല്, മുതിര്ന്ന നേതാവ് എ.കെ. ആന്റണി തുടങ്ങിയവര് അടക്കമുള്ളവരാണ് രാഹുല് ഗാന്ധി കോണ്ഗ്രസിന്റെ അധ്യക്ഷ സ്ഥാനത്തേക്ക് തിരിച്ചെത്തണമെന്ന ആവശ്യം പ്രവര്ത്തക സമിതിയില് ഉന്നയിച്ചത്. ഇതിന് മറുപടിയായാണ് രാഹുല് ഗാന്ധിയുടെ ഭാഗത്തുനിന്ന് അനുകൂലമായ മറുപടി ഉണ്ടായത്. 2019ലെ ലോക്സഭാ തിരഞ്ഞെടുപ്പില് കോണ്ഗ്രസിനുണ്ടായ ദയനീയ തോല്വിയുടെ പിന്നാലെയാണ് രാഹുല് ഗാന്ധി അധ്യക്ഷ സ്ഥാനം രാജിവെച്ചത്. ഇതിന് പിന്നാലെ പാര്ട്ടിയുടെ നേതൃസ്ഥാനത്തെ ചൊല്ലിയുള്ള തര്ക്കങ്ങളും ഉടലെടുത്തിരുന്നു. തുടര്ന്ന് സോണിയാ ഗാന്ധി ഇടക്കാല അധ്യക്ഷയായി . കോണ്ഗ്രസിന്റെ പുതിയ അധ്യക്ഷനെ 2022 സെപ്റ്റംബറില് തിരഞ്ഞെടുക്കുമെന്നാണ് പാര്ട്ടി അറിയിച്ചിരിക്കുന്നത്. സംഘടനാ തിരഞ്ഞെടുപ്പിനുള്ള നടപടികള് ഉടന് ആരംഭിക്കും . 2024 ലെ ലോക്സഭാ തെരഞ്ഞെടുപ്പാണ് രാഹുല് ഗാന്ധി ലക്ഷ്യമിടുന്നത് . സംഘടനാ തിരഞ്ഞെടുപ്പ് നടക്കുന്നതോടെ, കേരളത്തിലുള്പ്പെടെ വാശിയേറിയ പോരാട്ടത്തിനു കളമൊരുങ്ങും. സംസ്ഥാനങ്ങളില് ബൂത്തുതലം മുതല് കെ പി സി സി വരെയായിരിക്കും തിരഞ്ഞെടുപ്പ് നടക്കുന്നത് . പാര്ട്ടി അംഗത്വമുള്ള ആര്ക്കും മത്സരിക്കാം. കേരളത്തില് നിലവിലെ കെ പിസിസി പ്രസിഡന്റ് കെ. സുധാകരന് അടക്കം സംഘടനാ തിരഞ്ഞെടുപ്പിനെ നേരിടേണ്ടി വരും. സുധാകരന്റെ നേതൃത്വത്തിനെതിരെ എ, ഐ ഗ്രൂപ്പുകള് സ്വന്തം സ്ഥാനാര്ഥികളെ രംഗത്തിറക്കുമോ അതോ സമവായ മാര്ഗം സ്വീകരിക്കുമോ എന്നതാകും ഇനിയുള്ള ആകാംക്ഷ. 2017ലെ കണക്കുപ്രകാരം രാജ്യത്തുടനീളം 8,86,358 ബൂത്ത് കമ്മിറ്റികളാണു കോണ്ഗ്രസിലുള്ളത്. ഇതിലേക്കുള്ള ഭാരവാഹികളെ കണ്ടെത്താനുള്ള തിരഞ്ഞെടുപ്പാണ് ആദ്യം നടക്കുന്നത് . കേരളത്തില്നിന്ന് 65 എഐസിസി അംഗങ്ങളാണുള്ളത്. എംപിമാര് എഐസിസി അംഗങ്ങളാണെന്നതിനാല്, രാഹുല് ഗാന്ധിയെ കേരളത്തില്നിന്നുള്ള എഐസിസി അംഗമായി പരിഗണിക്കും. രാഹുല് വീണ്ടും പ്രസിഡന്റാകുമ്ബോള് കേരളത്തില് നിന്നുള്ള എഐസിസി അംഗം ആ പദവിയിലെത്തുമെന്ന പ്രത്യേകതയുമുണ്ട്. Video Link https:youtu.beg5nFLPL1D74The post കോണ്ഗ്രസ്സ് പ്രസിഡണ്ട് സ്ഥാനം ഏറ്റെടുക്കാന് രാഹുല് ഗാന്ധി തയ്യാര് first appeared on MalayalamExpressOnline.